държави“, тя на първо място отбелязва, че настоящото разследване и разследването във връзка с петте държави не покриват същите периоди, които са от значение за оценка на тенденциите във връзка с вредата и причинно-следствената връзка. На първо място, разследването за дъмпинга/субсидирането и опасността от причиняване на вреда в рамките на настоящото разследване обхвана периода от 1 януари 2015 г. до 31 декември 2015 г., докато проверката на тенденциите, които са от значение за оценката на вредата, обхвана периода от 1 януари 2012 г. до края на 2015 г. Следователно периодът след РП за настоящото разследване започва на 1 януари 2016 г. От друга страна, що се отнася до разследването във връзка с петте държави, разследването на дъмпинга и вредата обхвана периода от 1 юли 2015 г. до 30 юни 2016 г., докато проверката на тенденциите, които са от значение за оценката на вредата, обхвана периода от 1 януари 2013 г. до 30 юни 2016 г. Следователно периодът след РП за процедурата във връзка с петте държави започва на 1 юли 2016 г. Макар да е вярно, че по отношение на разследвания период е налице припокриване от шест месеца между двете разследвания (периода от 1 юли 2015 г. до 31 декември 2015 г.), определянето на дъмпинга и на вредата при сегашното разследване и при разследването във връзка с петте държави е било извършено въз основа на различни разследвани и разглеждани периоди, които са били определени в съответствие с относимите разпоредби на основния регламент и обявени в известието за започване на процедурата.
 (577)
 Освен това твърдението, че разследване, основано на вредата, изключва разследване, основано на опасността от причиняване на вреда, което се отнася за разследван период, предхождащ поне частично периода на съществена вреда, не е логично от юридическа и икономическа гледна точка. На първо място, по отношение на разследването във връзка с петте държави Комисията получи достатъчно доказателства за започване на процедура въз основа на твърдението за действителна вреда, по-специално поради много ниските цени по време на разследвания период. Докато в настоящия случай става въпрос за опасност от причиняване на вреда, обхващаща разследван период, който отчасти предхожда другия разследван период, основаващ се не само на динамиката на цените и обема на вноса от КНР, но и на очакваните бъдещи действия на китайските производители износители, като се има предвид по-специално наличният им свободен капацитет.
 (578)
 Съдебната практика изисква Комисията да извърши анализ на различните фактори. В случая на разследването във връзка с петте държави, вносът от тях може да е оказал действителна вреда на промишлеността на Съюза през разследвания период в рамките на това разследване, ако достатъчно доказателства по жалбата бъдат потвърдени в окончателното решение. Независимо от тази действителна вреда китайският внос представлява допълнителна опасност от причиняване на вреда на промишлеността на Съюза. Следователно предвид разликата в двата разследвани периода и констатациите, направени в съображения 571 — 574, всяко бъдещо окончателно решение в рамките на разследването във връзка с петте държави не може да прекъсне причинно-следствената връзка в разглеждания случай.
 6.2.3. Резултати от експортните продажби на промишлеността на Съюза
 (579)
 През разглеждания период